section_heading: Prvi svjetski rat
paragraph_text: U proljeće 1918. grupa armija pod Rupprechtovim zapovjedništvom ima veliku ulogu u njemačkoj Proljetnoj ofenzivi u kojoj od tri udarne armije dvije (17. armija i 2. armija) pripadaju njegovoj grupi. Prema izvornom njemačkom planu i 18. armija kao treća udarna armija trebala je biti u Rupprechtovoj grupi armija, ali Ludendorff nije želio da sve tri budu pod Rupprechtovim zapovjedništvom tako da je 18. armija bila u sastavu Grupe armija prijestolonasljednika Vilima. Nakon što proljetna ofenziva nije polučila uspjeh Rupprecht je izvijestio kancelara Georga von Hertlinga da je potrebno započeti pregovore radi okončanja neprijateljstva. Ubrzo međutim, uslijedila je saveznička ofenziva, te su njemačka linija fronta probijena kod Amiensa. Rupprechtova grupa armija je bila prisiljena na povlačenje sve do Scheldte gdje je dočekala i kraj Prvog svjetskog rata.